Document ID: 32013R1331

РЕГЛАМЕНТ (ЕС) № 1331/2013 НА СЪВЕТА
от 10 декември 2013 година
за адаптиране от 1 юли 2012 г. на размера на вноската в пенсионноосигурителната схема за длъжностните лица и другите служители на Европейския съюз
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз,
като взе предвид Правилника за длъжностните лица и Условията за работа на другите служители на Европейските общности („Правилник за персонала“), установени с Регламент (ЕИО, Евратом, ЕОВС) № 259/68 на Съвета (1), и по-специално член 83а от него и приложение XII към него,
като взе предвид предложението на Европейската комисия,
като има предвид, че:
(1)
В съответствие с член 13 от приложение ХII към Правилника за персонала Евростат представи доклад за актюерската оценка за 2012 г. на пенсионноосигурителната схема, актуализираща параметрите, посочени в това приложение. Съгласно тази оценка размерът на вноската, необходима за поддържането на актюерския баланс на пенсионноосигурителната схема, е 9,9 % от основната заплата.
(2)
Съгласно член 2, параграф 1 от приложение XII към Правилника за персонала адаптирането не може да доведе до увеличаване на размера на вноската с повече от един процентен пункт разлика над или под размера, валиден за предходната година (11,6 %).
(3)
В интерес на актюерския баланс на пенсионноосигурителната схема на длъжностните лица и другите служители на Съюза и предвид актюерските оценки за 2011 и 2012 г. Съветът смята, че размерът на вноската следва да се адаптира на 10,6 % от основната заплата.
(4)
Тази адаптация обаче може да бъде променена с оглед на скорошните и бъдещите решения по делата за адаптиране на възнагражденията и пенсиите за 2011 и 2012 г. и по делото във връзка с адаптирането на размера на вноската в пенсионноосигурителната схема за 2011 г. Изпълнението на тези дела може да окаже въздействие върху изчисляването на размерите на вноските за 2012 и 2013 г., което от своя страна ще наложи Съветът да адаптира повторно посочените размери на вноските с обратно действие. Когато е приложимо, това може да доведе до възстановяване на надплатените суми от служителите,
ПРИЕ НАСТОЯЩИЯ РЕГЛАМЕНТ:
Член 1
Считано от 1 юли 2012 г., размерът на вноската, посочена в член 83, параграф 2 от Правилника за персонала, е 10,6 %.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 декември 2013 година.

Labels: 0
15